recursal/SuperWikiNEXT-32B huggingface dataset:
Στη γεωμετρία, το **ενδεκάγωνο** (από τις ελληνικές λέξεις *ένδεκα* και *γωνία*) είναι ένα πολύγωνο σχήμα με ένδεκα πλευρές και ένδεκα κορυφές. Οι εσωτερικές γωνίες οποιουδήποτε ενδεκαγώνου έχουν άθροισμα 1620 μοίρες (°) ακριβώς. Το σύμβολο Schläfli του ενδεκαγώνου είναι {11}.

Κανονικό ενδεκάγωνο
-------------------

Σε ένα κανονικό ενδεκάγωνο, στο οποίο όλες οι πλευρές και όλες οι γωνίες είναι ίσες μεταξύ τους, η κάθε μία εσωτερική γωνία είναι ίση προσεγγιστικά με 147°16΄22΄΄.

Το εμβαδό (Ε) ενός κανονικού ενδεκαγώνου με μήκος πλευράς *α* δίνεται από τη σχέση:

{\displaystyle E={\frac {11}{4}}a^{2}\cot {\frac {\pi }{11}}\simeq 9,36564\,a^{2}.}
Το κανονικό ενδεκάγωνο δεν είναι δυνατό να κατασκευασθεί με κανόνα και διαβήτη, αλλά υπάρχουν μέθοδοι κατασκευής που δίνουν πολύ καλές προσεγγίσεις, όπως η παρακάτω:

Costruzione approssimata dell'endecagono regolareCostruzione approssimata dell'endecagono regolare
Επειδή το 11 δεν είναι πρώτος αριθμός Pierpont, το κανονικό ενδεκάγωνο δεν είναι δυνατό να κατασκευασθεί ούτε με βαθμονομημένο χάρακα και διαβήτη ή *τριχοτομητή γωνίας* (αυτό το είδος κατασκευής αποκλήθηκε από τους αρχαίους `Ελληνες *νεύσις*).

Χρήσεις
-------

Το κέρμα του δολαρίου Καναδά ("loonie") έχει προσεγγιστικά το σχήμα ενός κανονικού ενδεκαγωνικού πρίσματος. Το ίδιο και το κέρμα των δύο ρουπιών της Ινδίας.

Ενδεκαγράμματα
--------------

Το κανονικό ενδεκάγωνο αποτελεί την περίμετρο τεσσάρων κανονικών ενδεκαγραμμάτων, των {11/2}, {11/3}, {11/4} και {11/5}.

### Πολύγωνα Petrie

Το κανονικό ενδεκάγωνο είναι το πολύγωνο Πέτρι για δεκαδιάστατα ομοιομορφικά πολύτοπα της οικογένειας των simplex, που παρατίθενται εδώ σε ορθογώνια προβολή:

|  |  |  |  |  |
| --- | --- | --- | --- | --- |
| 10-simplex | ανορθωμένο 10-simplex | διανορθωμένο 10-simplex | τριανορθωμένο 10-simplex | τετρανορθωμένο 10-simplex |

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ενδεκάγωνο** |

* Ορισμός και ιδιότητες του ενδεκαγώνου (με διαδραστική animation)

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Κανονικά πολύγωνα |
| --- |
|  |
| 1–20 πλευρών | 
* Μονόγωνο
* Δίγωνο
* Ισόπλευρο τρίγωνο
* Τετράγωνο
* Πεντάγωνο
* Εξάγωνο
* Επτάγωνο
* Οκτάγωνο
* Εννεάγωνο
* Δεκάγωνο
* Ενδεκάγωνο
* Δωδεκάγωνο
* Δεκατριάγωνο
* Δεκατετράγωνο
* Δεκαπεντάγωνο
* Δεκαεξάγωνο
* Δεκαεπτάγωνο
* Δεκαοκτάγωνο
* Δεκαεννεάγωνο
* Εικοσάγωνο
 |
|  |
| Μεγαλύτερα των 20 πλευρών | 
* Εικοσιμονόγωνο
* Εικοσιτετράγωνο
* Εικοσιπεντάγωνο
* Τριακοντάγωνο
* Τριακοντάδίγωνο
* Τετράκονταγωνο
* Πεντάκονταγωνο
* Εξακοντάγωνο
* Επτακοντάγωνο
* Οκτακόνταγωνο
* Εννεάκονταγωνο
* Εκατοντάγωνο
* 257-γωνο
* Χιλιάγωνο
* Μυριάγωνο
* 65537-γωνο
* Δεκακιςμυριάγωνο
* Μεγάγωνο
* Απειρόγωνο
 |
|  |
| Αστεροειδή 5–12 πλευρών | 
* Πεντάγραμμα
* Εξάγραμμα
* Επτάγραμμα
* Οκτάγραμμα
* Εννεάγραμμα
* Δεκάγραμμα
* Ενδεκάγραμμα
* Δωδεκάγραμμα
 |

 |
Η **Ελληνική Βιομηχανία Ελαστικού** (**ΕΛΒΙΕΛΑ**) ήταν μεγάλη βιομηχανία κατασκευής ειδών από καουτσούκ.

Ιστορία
-------

Παπούτσια τύπου Ελβιέλα
Η εταιρεία ιδρύθηκε το 1928 από τους Νικόλαο Μαυροφίδη και Νικόλαο Αγνιάδη, κι οι δυο με καταγωγή από τη Μικρά Ασία (ο πρώτος από το Ικόνιο). Το είδος για το οποίο είναι γνωστή είναι τα πάνινα αθλητικά παπούτσια με λαστιχένια σόλα, τα οποία παρήγε κατά κόρο. Η εταιρεία, που έμεινε ανενεργή σε όλη τη διάρκεια της Κατοχής, άνθισε στη δεκαετία 1950-1960.

Ο αρχικός ιδρυτής της Νικόλαος Μαυροφίδης πέθανε το 1944 και το μερίδιό του κληροδοτήθηκε στους γιους του Αιμίλιο και Στέφανο Μαυροφίδη. Τότε τα παπούτσια αυτά έβγαιναν μόνο σε άσπρο χρώμα και τα φορούσαν μόνο τα μικρά παιδιά στη γυμναστική και στις παρελάσεις. Επειδή εκείνη την εποχή αυτά ήταν τα μόνα αθλητικά παπούτσια που κυκλοφορούσαν στην Ελλάδα, και δεν υπήρχε άλλη εταιρεία που να κατασκευάζει τέτοιου είδους παπούτσια, επικράτησε ο όρος *ελβιέλες* (από το αρκτικόλεξο ΕΛ.ΒΙ.ΕΛΑ). Γύρω στα μέσα του 1960 κυκλοφόρησαν στην αγορά και μπλε ελβιέλες. Λίγο μετά το Πάσχα του 1963, η εταιρεία «Ζίτα Ελλάς», την οποία είχε ιδρύσει στη Λάρισα στις αρχές του 1928 ο επιχειρηματίας Ιωάννης Ζαφειρόπουλος του Παναγιώτου, η οποία μέχρι τότε παρήγε μόνο δερμάτινα υποδήματα πολυτελείας και ανέλαβαν τα ηνία της οι δυο γιοι του Ζαφειρόπουλου ο Παναγιώτης και ο Ανδρέας, θέλοντας να ανταγωνιστεί την ΕΛΒΙΕΛΑ, ξεκίνησε την παραγωγή τέτοιων παπουτσιών, τα οποία έβγαζε και σε μποτάκια. 

Η εταιρεία σταμάτησε οριστικά τη λειτουργία της στα μέσα του 1961, καθώς υπέστη γενική κατάσχεση λόγω χρεών σε τράπεζες και ιδιώτες πιστωτές, ενώ ο Αγνιάδης είχε ήδη αποχωρήσει λόγω ηλικίας. Η ονομασία της εταιρείας ΕΛΒΙΕΛΑ, της οποίας η έδρα βρισκόταν στην Καλλιθέα (οδός Καλυψούς), μετά το κλείσιμό της πωλήθηκε από τους πιστωτές στη μεγάλη υποδηματοποιία «Αλυσίδα», η οποία είχε την έδρα της στη Θεσσαλονίκη και η εταιρεία μετονομάστηκε σε «Αλυσίδα-ΕΛΒΙΕΛΑ». 

Στα μέσα του 1970 ιδρύθηκε στην Ελλάδα η «Sportex», αντιπροσωπεία γαλλικής εταιρείας αθλητικών υποδημάτων, η οποία άρχισε να εισάγει σε μεγάλες ποσότητες τέτοια παπούτσια στη χώρα μας. Τα παπούτσια που εισήγαγε η αντιπροσωπεία της Sportex όπως και εκείνα που παρήγαγε η Ζίτα Ελλάς έβγαιναν σε μεγάλη ποικοιλία χρωμάτων και όχι μόνο σε άσπρο και μπλε όπως οι ελβιέλες και είχαν μεγαλύτερη ζήτηση. Αυτό είχε ως αποτέλεσμα η εταιρεία Αλυσίδα-ΕΛΒΙΕΛΑ να κλείσει στα τέλη του 1974. Όμως τα παπούτσια αυτά εξακολοθούσαν να αποκαλούνται ελβιέλες μέχρι τις αρχές του 1983, όταν εισήχθησαν για 1η φορά στην Ελλάδα τέτοια παπούτσια κατασκευασμένα από την αμερικανική εταιρεία Converse.

Παραπομπές
----------

1. 1 2  Μεταξά, Μυρόεσσα (22 Ιανουαρίου 2011). «Η ελβιέλα των παιδικών μας χρόνων». *Queen.gr*. Ανακτήθηκε στις 16 Ιουνίου 2023.
2. 1 2  «Ελβιέλες: Η απίστευτη ιστορία των ελληνικών All Star ξεκίνησε από την Καλλιθέα». *Woman TOC*. 9 Σεπτεμβρίου 2018. Ανακτήθηκε στις 16 Ιουνίου 2023.
Στην ελληνική μυθολογία με το όνομα **Ιππομέδουσα** αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ιππομέδουσας ήταν η Ατλαντείη ή Φοίβη, και επομένως η Αστερία ήταν ομοθαλής αδελφή της Γλαύκης, της Γόργης, των δύο Ιπποδαμειών, της Αστερίας, της Ιφιμέδουσας, της Κλεοπάτρας, της Ρόδης και της Ροδίας. Η Ιππομέδουσα παντρεύτηκε τον Αλκμήνορα, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Ο **Εμμανουήλ Ζαχαρίας** *(ιταλικά: Manuele Zaccaria)* υπήρξε Γενουάτης του 13ου αιώνα, κύριος του φέουδου της Παλαιάς και Νέας Φώκαιας στην Μικρά Ασία.

Βιογραφία
---------

Γεννήθηκε στη Γένουα, με καταγωγή τον ισχυρό οίκο των Ζαχαρία (zaccari) ή *di Castro* ή *di Castello*, εκ της συνοικίας όπου ήταν το σπίτι τους. Ο Εμμανουήλ ήλθε στη Κωνσταντινούπολη και με την ανδρεία και τη πανουργία του κατόρθωσε να προσελκύσει την εύνοια του αυτοκράτορα Μιχαήλ Η' Παλαιολόγου, ο οποίος του παραχώρησε το 1257 τη Φώκαια με τα παρακείμενα βουνά και τα στυπτηριωρυχεία της. Ο Εμμανουήλ Ζαχαρίας από τα εισοδήματα της στυπτηρίας και άλλες κερδοσκοπικές επιχειρήσεις απέκτησε μεγάλα πλούτη. Απεβίωσε το 1288 αφήνοντας εννέα ανήλικα παιδιά. Τον διαδέχθηκε ο αδελφός του Βενέδικτος Ζαχαρίας.

Πηγές
-----

* Δελτίο Ιστορικής και εθνολογικής Εταιρείας της Ελλάδος, τόμος Β', 1890, Εν Αθήναις, Εκ του τυπογραφείου των Αδελφών Περρή, σελ. 5.

Εξωτερικοί σύνδεσμοι
--------------------

* Γενεαλογικό δέντρο των Τζακαρία



1. ↑  Ανακτήθηκε στις 20  Ιουνίου 2019.
Ο **Κέβιν Φλέτσερ**, γεννημένος στις 11 Ιανουαρίου 1980 στο Ντένβερ του Κολοράντο, είναι σλαβομακεδονικής καταγωγής Αμερικανός πρώην καλαθοσφαιριστής, ο οποίος αγωνιζόταν στην θέση του πάουερ φόργουορντ.

Καριέρα
-------

Ο Φλέτσερ αγωνίστηκε στην δεύτερη κατηγορία του NCAA κατά την περίοδο 1999 - 2002, όταν φοίτησε στο πανεπιστήμιο του Κολοράντο. Το καλοκαίρι του 2002, υπέγραψε στην πορτογαλική Καζίνο Φιγκέιρα Χινάσιο, κατακτώντας το τοπικό πρωτάθλημα.

Συνέχισε την επόμενη χρονιά στην Αβέιρο, πριν μετακομίσει στην Πολωνία, όπου μέχρι το 2006 αγωνίστηκε κατά σειρά στις Στάρογκαρντ Γκντάνσκι‎, Αστόρια Μπίντγκοζ και Σκλασκ Βρότσουαφ. Το καλοκαίρι του 2006, συμφώνησε με την ομάδα του Άρη Θεσσαλονίκης, με τον οποίο αγωνίστηκε σε 14 αγώνες της κανονικής περιόδου του ελληνικού πρωταθλήματος, έχοντας 2,7 πόντους και 1,5 ριμπάουντ ανά αγώνα.

Την σεζόν 2007-08, φόρεσε την φανέλα της ρωσικής Σουργκούτ, για να συνεχίσει έναν χρόνο αργότερα στην Ενισέι Κρασνόγιαρσκ. Το καλοκαίρι του 2009, υπέγραψε στην Μπεσίκτας, με την οποία πέτυχε 62 πόντους και μάζεψε 28 ριμπάουντ σε πέντε παιχνίδια για την διοργάνωση του Eurocup.

Ακολούθησαν δύο αγωνιστικές περίοδοι κατά τις έπαιξε στο ιταλικό πρωτάθλημα, φορώντας την φανέλα της Τεράμο Μπάσκετ την πρώτη χρονιά και της Γιουβεκαζέρτα Μπάσκετ την δέυτερη. Το 2013, μεταγράφηκε στην ρωσική Κράζνι Όκτιαμπρ, ενώ τελευταίος σταθμός της καριέρας του ήταν η πολωνική Πολφραμέξ Κούτνο.

Παραπομπές
----------

1. ↑  42 Kevin Fletcher - University of Colorado
2. ↑  Kevin Fletcher - Tauron Basket Liga
3. ↑  Kevin Fletcher (Era Slask Wroclaw) - photo | K&M Ziółkowscy
4. ↑  Ανακοίνωσε Φλέτσερ ο Αρης - Contra.gr
5. ↑  Στη Σουργκούτ ο Φλέτσερ - SentraGoal[*νεκρός σύνδεσμος*]
6. ↑  Στη ρωσική Κρασνογιάρσκ δάνεισε τον Φλέτσερ ο Αρης
7. ↑  «Kevin Fletcher,Besiktas - Bubabasket.com». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 2 Δεκεμβρίου 2015.
8. ↑  Kevin Fletcher Highlights Teramo Basket, Besiktas 2009-2011
9. ↑  Μια ομάδα από το πουθενά: Η ιστορία της Krasny Oktyabr
10. ↑  Kevin Fletcher graczem Polfarmexu Kutno - Sport - WP.PL

Πηγές
-----

* Kevin Fletcher - Eurobasket
* FLETCHER, KEVIN - Welcome to EUROLEAGUE BASKETBALL
* Kevin Fletcher Europe Stats | Basketball-Reference.com
Ο **ενδελλίτης** (αγγλ. endellite) είναι ένυδρο πυριτικό ορυκτό του αργιλίου. Με το όνομα αυτό αναφέρεται μόνο στην ευρωπαϊκή βιβλιογραφία, στην αμερικανική αναφέρεται ως «αλλοϋσίτης-10Å» (halloysite-10Å), σαφώς διακρινόμενος από τον σχεδόν ομώνυμο αλλοϋσίτη-7Å (halloysite-7Å, Al2Si2O5(OH)4). Το όνομα «ενδελλίτης» έλαβε από το Γερμανό γεωλόγο Kurt Endell, έναν από αυτούς που ανακάλυψαν το ορυκτό. Ο όρος ενδελλίτης δεν χρησιμοποιείται πλέον ήδη από το 2006.

Δεν είναι συνηθισμένο ορυκτό, εμφανίζεται κυρίως ως προϊόν εξαλλοίωσης στις στοές ορυχείων. Απαντάται στη Γερμανία, την Αυστρία (Στυρία), τη Σλοβακία, το Θιβέτ, το Μεξικό, την Ουαλία και τις Πολιτείες Αριζόνα και Καλιφόρνια των ΗΠΑ.

Στην Ελλάδα ανευρίσκεται στα μεταλλεία Λαυρίου (Χριστιάνα, Ιλάριον, Ιλάριον Νο. 50, Ζαν Μπατίστ, Σερπιέρη και Σούνιο Νο 19).

Πηγές
-----

* Mindat.org, ενδελλίτης
* Mindat.org, αλλοϋσίτης-10Å
* Webmineral.com

Δείτε επίσης
------------

* Κατάλογος ορυκτών
* Κατάλογος ορυκτών των μεταλλείων Λαυρίου

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4

Σημειώσεις
----------

1. ↑  Δεν πρέπει, επίσης, να συγχέεται ούτε με τον «απλό» αλλοϋσίτη
Ο **Κέβιν Μαγκί** (αγγλικά: *Kevin Magee*, 24 Ιανουαρίου 1959 – 23 Οκτωβρίου 2003) ήταν Αμερικανός επαγγελματίας καλαθοσφαιριστής, με ύψος 2,03 μέτρα και βάρος 104 κιλά, που αγωνιζόταν στη θέση του πάουερ φόργουορντ/σέντερ και παρέμεινε για τα περισσότερα από τα έτη της επαγγελματικής του σταδιοδρομίας στην ομάδα της ισραηλινής  Μακάμπι του Τελ Αβίβ.

Βιογραφία
---------

Τελείωσε το Γυμνάσιο του Σάουθ Πάικ (Μανόλια, Μισσισσιππή). Στη συνέχεια έπαιξε σε κολεγιακό επίπεδο με τις ομάδες του Saddleback CC και του Καλιφόρνια Γιουνιβέρσιτι(*Ιρβάιν*, UCI), από το 1978 έως το 1982. Αναδείχθηκε από την Ένωση Αθλητών Δυτικής Περιφέρειας (Ειρηνικού) κορυφαίος αθλητής για τις σεζόν 1980–81 και 1981–82, έχοντας μέσο όρο επιδόσεων 26,3 πόντους και 12,3 ριμπάουντ ανά αγώνα. Πολύ δυνατός αθλητής είχε ικανότητα να εξουδετερώνει ψηλότερους αντιπάλους, ενώ το μάζεμα πολυάριθμων ριμπάουντ ήταν το ισχυρότερο χαρακτηριστικό του παιχνιδιού του. Ήταν ο πρώτος που το νούμερο αποσύρθηκε στην ιστορία της UCI και εισήχθη στο Hall of Fame του Πανεπιστημίου το 1997.

Το 1981 σημείωσε 31 πόντους απέναντι στη Σοβιετική Ένωση για να οδηγήσει τις Ηνωμένες Πολιτείες στη νίκη στον τελικό της Πανεπιστημιάδας του 1981 στο Βουκουρέστι. To 1982 επιλέχθηκε στο β΄γύρο των ντραφτ (39η θέση) του NBA από τους Φοίνιξ Σανς, όμως προτίμησε την Ευρώπη (αγωνίσθηκε σε Ιταλία, Γαλλία, Ισπανία και Ισραήλ) για την αρχή της επαγγελματικής του καριέρας. Το 1984 κέρδισε με την Σαραγόσα το Κύπελλο Ισπανίας, ενώ παράλληλα η ομάδα του έφτασε μέχρι τα ημιτελικά του Κυπέλλου Κόρατς.

Ακολούθως υπέγραψε στη Μακάμπι, με την οποία κέρδισε 6 πρωταθλήματα Ισραήλ και 5 Κύπελλα. Επίσης, έπαιξε τρεις φορές στον τελικό της Ευρωλίγκας - Κυπέλλου Πρωταθλητριών Ευρώπης (1987, 1988 και 1989) και δύο φορές στα ημιτελικά (1985 και 1986). Την εποχή της πλήρους ακμής του αποτελούσε μια ιδιαίτερα δημοφιλή προσωπικότητα του Ισραήλ, ενώ συμμετείχε ακόμη και σε εμπορικές διαφημίσεις.

Επέστρεψε στη Σαραγόσα, με την οποία ήταν φιναλίστ στο Κύπελλο Κυπελλούχων ομάδων Ευρώπης το 1991 όπου ηττήθηκε από τον ΠΑΟΚ. Για μικρά ενδιάμεσα διαστήματα, έπαιξε με τα χρώματα της Μακάμπι Ρισόν, της Παρί Ρασίνγκ, της Τορίνο και της Βαρέζε.

Ο Μαγκί έφυγε πρόωρα από τη ζωή (μόλις 44 ετών), στις 23 Οκτωβρίου του 2003, σε τροχαίο δυστύχημα. Ο θάνατος του Μαγκί προσέθεσε το όνομά του σε έναν μακρύ κατάλογο πρόωρα χαμένων αθλητών του ευρωπαϊκού μπάσκετ, όπως οι Ραντιβόι Κόρατς, Γιώργος Μόσχος, Κρέζιμιρ Τσόσιτς, Ντράζεν Πέτροβιτς, Φερνάντο Μαρτίν, Βαλερί Γκομπόροφ, Βίκτορ Πανκράσκιν κ.α.

Παραπομπές
----------

1. 1 2  «Kevin Magee». Αρχειοθετήθηκε από το πρωτότυπο στις 8 Μαρτίου 2018. Ανακτήθηκε στις 4 Οκτωβρίου 2022. CS1 maint: Unfit url (link)
2. 1 2  «Kevin Magee». Ανακτήθηκε στις 4 Οκτωβρίου 2022.
3. 1 2  «Former UCI Player Is Killed». Ανακτήθηκε στις 4 Οκτωβρίου 2022.

Εξωτερικοί σύνδεσμοι
--------------------

* Επίσημη ιστοσελίδα της Ευρωλίγκας
Η **Καλογριά** ή **Λαγονήσι** είναι ακατοίκητη νησίδα της Χαλκιδικής στον κόλπο της Καλογριάς στην Σιθωνία μέρος του Συμπλέγματος της Βουρβουρούς. Η νησίδα απέχει 100 μέτρα από την ακτή κι έχει έκταση 15 τ.μ.. 

Στα βόρεια της νησίδας υπάρχει ύφαλος σε βάθος ενός μέτρου περίπου που αποτελείται από λίθους κτιρίου που βρισκόταν εκεί σε άγνωστη εποχή όπου η νησίδα είχε μεγαλύτερη έκταση και περιελάμβανε και τον σημερινό ύφαλο. Το κτίριο δείχνει να ήταν ορθογώνιου σχήματος με κεραμοσκεπή με υπολογιζόμενο εμβαδόν 40 τργ μέτρα πάνω στην ίδια την νησίδα σώζεται κεραμική παλαιοχριστιανικών χρόνων. Η εγκατάσταση φαίνεται μεμονωμένη , στην απέναντι ακτή δεν έχουν βρεθεί κατάλοιπα εγκαταστάσεων.

Παραπομπές
----------

1. 1 2 3 4  Παπάγγελος, Ιωακείμ (2000, Αριστοτέλειο Πανεπιστήμιο Θεσσαλονίκης (ΑΠΘ)), *Η Σιθωνία κατά τους βυζαντινούς χρόνους: ιστορία - μνημεία - τοπογραφία* Αρχειοθετήθηκε 2021-01-20 στο Wayback Machine. σελ, 44
Η Μητέρα Θεά. Αγαλματίδιο από τον αρχαιολογικό χώρο Τσαταλχογιούκ στην Τουρκία.
**Θεά** ονομάζεται η θηλυκή θεότητα. Οι θεές έχουν συνδεθεί με αρετές όπως η ομορφιά, η αγάπη, η μητρότητα και η γονιμότητα. Έχουν, επίσης, συνδεθεί με ιδέες όπως ο πόλεμος, η δημιουργία και ο θάνατος.

Η αρχική μορφή της θεότητας "Γριά" των Αβορίγινων ήταν η Μητέρα Γη, η ιερή θηλυκή δύναμη που ήταν υπεύθυνη για την δημιουργία της γης και όλης της πανίδας και της χλωρίδας. Η Θεά ήταν η παγκόσμια ψυχή στην οποία επέστρεφαν οι άνθρωποι, τα ζώα και τα φυτά μετά τον θάνατό τους. Οι πρώτες απεικονίσεις της Θεάς είναι συμβολικές και αφηρημένες και χρονολογούνται από την Ύστερη Παλαιολιθική Εποχή (2.500.000 π.Χ. έως 120.000 π.Χ.). Πολλές από τις εικόνες απεικονίζουν το αιδοίο συχνά με έναν σπόρο ή ένα μάτι. Ο σπόρος ήταν σύμβολο των αναπαραγωγικής ικανότητας του θηλυκού. Επειδή η θεά εμφανίζεται σε διάφορες κοινωνίες, σε διαφορετικά σημεία του πλανήτη, πολλοί ερευνητές έχουν κάνει την υπόθεση ότι υπήρχε μία γενικά διαδεδομένη προϊστορική θρησκεία που ίσως να συνδεόταν με κοινωνίες όπου οι γυναίκες, ειδικά οι μητέρες, είχαν εξέχουσα θέση. 

Η θρησκεία της Αρχαίας Θεάς θεωρείται ότι χρησιμοποιούσε το γυναικείο σώμα για να ερμηνεύσει τα φυσικά φαινόμενα. Η Θεά, ως δημιουργός, εκφραζόταν στο σώμα όλων των γυναικών, συνδεόταν με την εναλλαγή των εποχών, την συμπεριφορά των ζώων που κυνηγούσαν οι προϊστορικοί άνθρωποι και στα διάφορα κοσμολογικά φαινόμενα όπως ο ηλιακός και σεληνιακός κύκλος, οι εκλείψεις, κ.λ.π. Οι κύκλοι της φύσης αντικατοπτρίζονταν στις κυκλικές βιολογικές λειτουργίες του γυναικείου σώματος όπως η έμμηνος ρύση, η εγκυμοσύνη και η γαλακτοφορία. Απεικονισμένες μορφές του γυναικείου σώματος έχουν βρεθεί σε προϊστορικές τοιχογραφίες, όπως για παράδειγμα η Αφροδίτη του Βίλλεντορφ, που συνήθως τόνιζαν κάποιο συγκεκριμένο μέρος του σώματος όπως το στήθος, τα γεννητικά όργανα ή τα οπίσθια. Αυτή η ανατομική έμφαση μπορεί να σήμαινε την σύνδεση των βιολογικών λειτουργιών του γυναικείου σώματος με άλλα φαινόμενα, όπως η αναπαραγωγή των ζώων, το άνθισμα των φυτών ή ο σεληνιακός κύκλος.

Από την Ύστερη Παλαιολιθική Εποχή και μέχρι την Νεολιθική Εποχή έλαβε χώρα μία μεταβολή στον τρόπο οργάνωσης των ανθρώπινων κοινωνιών καθώς οι νομαδικές κοινότητες άρχισαν να αντικαθίστανται από γεωργικές και κτηνοτροφικές κοινότητες που έμεναν σε ένα μέρος. Με το τέλος της νομαδικής ζωής επήλθε μία δραματική αλλαγή και στην ιδεολογία και την θρησκεία. Η προϊστορική Θεά που ήταν μια έννοια περιεκτική, άρχισε να διασπάται σε πολυάριθμες πιο εξειδικευμένες θηλυκές θεότητες σύμφωνα με τις εκάστοτε πεποιθήσεις και πνευματικές ανάγκες των ανθρώπων. Η παράδοση της Θεάς διακρίνεται μέχρι σήμερα σε διάφορες γυναικείες θεότητες όπως η Γαία των Ελλήνων.
Χάρτης της Ισλανδίας
Η **Επιχείρηση Ίκαρος** (αγγλικά: Operation Ikarus), (γερμανικά: Unternehmen Ikarus or Fall Ikarus) ήταν η κωδική ονομασία ενός γερμανικού σχεδίου κατά τον Β' Παγκόσμιο πόλεμο, για την εισβολή των Γερμανών στη Ισλανδία. η οποία είχε καταληφθεί από τις βρετανικές δυνάμεις κατά τη διάρκεια της Επιχείρησης Πηρούνι (Operation Fork) το 1940.

Ο σκοπός της βρετανικής κίνησης ήταν να αποτρέψει μια γερμανική εισβολή του νησιού. 
Το γερμανικό σχέδιο δεν πραγματοποιήθηκε ποτέ λόγω της καθυστέρησης της Επιχείρησης 
Θαλάσσιος Λέων (αγγλ.: Operation Sea Lion), (γερμ.: Unternehmen Seelöwe) και παρά το γεγονός ότι μια εισβολή στην Ισλανδία θεωρήθηκε δυνατή, ωστόσο η άμυνα και ο ανεφοδιασμός του νησιού δεν ήταν εφικτός.

Εξωτερικοι σύνδεσμοι
--------------------

* Herz, Norman (2004). *Operation Alacrity : The Azores and the War in the Atlantic* (1. print. έκδοση). Annapolis, Md.: Naval Institute Press. σελ. 27. ISBN 1591143640.
* Günther W. Gellermann. *Geheime Wege zum Frieden mit England.* Bernard & Graefe Verlag, Bonn 1995. ISBN 3-7637-5947-6. S. 27–39.
Η **τουρκική στρατιωτική επέμβαση στη Συρία**, με κωδική όνομασια (από την Τουρκία) ***Ασπίδα του Ευφράτη*** (τουρκικά: *Fırat Kalkanı Harekâtı*), ήταν στρατιωτική διασυνοριακή επιχείρηση από τον τουρκικό στρατό, και συμμαχικές ομάδες του Συριακού Εμφυλίου Πολέμου, η οποία έλαβε χώρα το 2016-2017. Η επιχείρηση έλαβε χώρα στη Βορειο-δυτική Συρία μεταξύ του Ευφράτη ποταμού, προς τα ανατολικά, και της πόλης Αζάζ, προς τα δυτικά. Ο τουρκικός στρατός υποστηρίχθηκε από τις Συριακές ανταρτικές ομάδες, (μερικές από τις οποίες χρησιμοποιούν την ονομασία Ελεύθερος Συριακός Στρατός), ξεκίνησε την επιχείρηση στις 24 Αυγούστου 2016 ενάντια στις δυνάμεις του Ισλαμικού Κράτους του Ιράκ και του Λεβάντε (ISIL), καθώς και των Συριακών Δημοκρατικών Δυνάμεων (SDF). Ο τουρκικός στρατός ανακοίνωσε τη λήξη της επιχείρησης τις 29 Μαρτίου 2017, χαρακτηρίζοντάς την ως επιτυχημένη.

Φόντο
-----

Βόρεια του Χαλεπίου είναι μια περιοχή που θεωρείται μεγάλης στρατηγικής σημασίας στο Συριακό εμφύλιο πόλεμο. Στα πρώτα χρόνια της σύρραξης ως επί το πλείστον που κατεχόταν από το Ισλαμικό Κράτος του Ιράκ και του Λεβάντε (ISIL) και ήταν η κύρια πύλη πρόσβασης του ISIL σε διεθνή σύνορα. Για τις Δημοκρατικές Δυνάμεις της Συρίας, η περιοχή Shahba μεταξύ του Ευφράτη ποταμού προς την ανατολή και των βουνών που κατοικούνται απο Κουρδικούς πληθυσμούς προς τα δυτικά είναι το εδαφικό κομμάτι που λείπει για συνδέσει τα καντόνια της Ομοσπονδίας της Βόρειας Συρίας – Rojava. Για την Τουρκία είναι το κομμάτι απο το οποίο μπορεί να ασκήσει επιρροή στη Συρίακη διένεξη και να ξεκινήσει στρατιωτικές επιχειρήσης εναντίων του ISIL και του Κουρδικού YPG, που έχει ανακηρυχθεί στην Τουρκία Τρομοκρατική οργάνωση.

Απώλειες Τουρκικού Στρατού
--------------------------

Ο τουρκικός στρατός δεν ανακοινώνει τις απώλειες σε υλικό και ανθρώπινό δυναμικό συστηματικά ωστόσο δημοσιογραφικές και άλλες πηγές αναφέρουν πως τουλάχιστόν 8 άρματα μάχης Leopard 2A4, ένα M60T, και 4 οχήματα μεταφοράς προσωπικού έχουν καταστραφεί από νάρκες και αντιαρματικούς πυράυλούς. Παράλληλα, οι ανθρώπινες απώλειες του ανέρχονται σε 30 μέχρι τις 8 Φεβρουαρίου 2017.

Αναφορές
--------

1. ↑  «Turkey's Euphrates Shield Operation in Syria 'successfully completed'». *Hürriyet Daily News*. 29 Μαρτίου 2017.
2. ↑  «Erdoğan says Syria operation aimed at IS jihadists, Kurdish PYD». 24 Αυγούστου 2016. Αρχειοθετήθηκε από το πρωτότυπο στις 25 Αυγούστου 2016. Ανακτήθηκε στις 24 Νοεμβρίου 2016.
3. ↑  «Turkish army-backed rebels advance inside Syria on ISIL – MIDEAST».
4. ↑  «Επιβεβαιωμένες απώλεις τουρκικου στρατου».
Ο **Καμβύσης Α’ της Περσίας** ή **Καμβύσης ο πρεσβύτερος** (έζησε μεταξύ 600 και 559 π.Χ.), ήταν βασιλιάς του Ανσνάν της Περσίας μεταξύ 580 και 559 π.Χ. Ήταν μικρότερος γιος του βασιλιά του Ανσνάν Κύρου Α’ της Περσίας, μικρότερος αδελφός του Αρουκκού και πατέρας του βασιλιά των Περσών Κύρου Β’ του Μέγα. Ο Καμβύσης Α’ ήταν επιπλέον δισέγγονος του γενάρχη της δυναστείας των Αχαιμενιδών Αχαιμένη, εγγονός του Τείσπη, θείος του ήταν ο Αριαράμνης και πρώτος ξάδελφος του ήταν ο Αρσάμης παππούς του Δαρείου του Μέγα. Σύμφωνα με τον Ηρόδοτο ο Καμβύσης Α’ ήταν ένας άνθρωπος εμφανίσιμος και ευγενικός γι’αυτό ο βασιλιάς των Μήδων Αστυάγης τον διάλεξε σύζυγο για την κόρη του πριγκίπισσα Μανδάνη, από τον γάμο γεννήθηκε ο Κύρος Β’ της Περσίας ή Κύρος ο Μέγας. Σύμφωνα με τον χρονικογράφο Νικόλαο της Δαμασκού ο Καμβύσης σκοτώθηκε σε μάχη εναντίον του Αστυάγη, ο οποίος είχε δει όνειρο ότι ο εγγονός που θα γεννηθεί από την κόρη του θα του πάρει τον θρόνο.

Πηγές
-----

* *Muhammad A. Dandamayev. "CAMBYSES". In Encyclopædia Iranica. 15 December 1990. Retrieved 1 January 2012.*
* *Tarvernier, J. (2007). Iranica in the Achaemenid Period (CA. 550-330 BC): Lexicon of Old Iranian Proper Names and Loanwords, Attested in Non-Iranian Texts. Peeters. pp. 18–19.ISBN 978-9042918337.*
* *Curtis, Vesta Sarkhosh; Sarah Stewart (2005). Birth of the Persian Empire, Vol. 1. I.B. Tauris. p. 21. ISBN 978-1845110628.*
* *Kharoshṭhī inscriptions: with the exception of those of Aśoka, 1991, p 36, Sten Konow*
* *The Persian Empire, 1968, p 344-45, Ernst Herzfeld, Gerold Walser.*
* *The Persian Empire: Studies in geography and ethnography of the ancient Near East, 1968, p 344 sqq, Ernst Herzfeld, Gerold Walser*


|  |  |  |
| --- | --- | --- |
| Προκάτοχος:**Κύρος Α’ του Ανσνάν**
 | **Βασιλεύς της Περσίας580 π.Χ. – 559 π.Χ.**
 | Διάδοχος:**Κύρος ο Μέγας** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6241162844768873240002
* GND: 1238037372

 |

 |
Με το όνομα **Καμεράτα Φλωρεντίνα** (*Camerata Florentina*), αποδιδόμενο στην ελληνική και ως *Φλωρεντινή συντροφιά* φέρονταν ομάδα καλλιτεχνών που σύχναζε στη Φλωρεντία και ειδικά στην οικία του ποιητή και μουσικού Ιωάννη Μπάρντι, Κόμη του Βέρνιο, δημιουργού του μελοδράματος.

Η ομάδα αυτή ασχολήθηκε με τη μουσική και με μελέτες κυρίως επί των συνθέσεων των μελών της και ειδικότερα επί των Τζάκοπο Πέρι και Τζούλιο Κατσίνι που αποτέλεσαν και την αρχή της μουσικής επανάστασης (1600 - 1700), της χειραφέτησης δηλαδή της απλής πολυφωνικής μουσικής κατά τη προγενέστερη εποχή.

Εξωτερικοί σύνδεσμοι
--------------------

Η επίσημη ιστοσελίδα
Η **επιβαρυμένη ισόβια κάθειρξη** (τουρκικά: *ağırlaştırılmış müebbet hapis*) είναι, στην Τουρκία, ποινική κύρωση η οποία συνίσταται στην κράτηση ενός εγκληματία έως τον θάνατό του υπό αυστηρό καθεστώς ασφαλείας. Ορίζεται βάζει του άρθρου 47 του τουρκικού ποινικού κώδικα. Η ποινή της επιβαρυμένης ισόβιας κάθειρξης αντικατέστησε τη θανατική ποινή, η οποία καταργήθηκε το 2002. Αποτελεί την αυστηρότερη των ποινών βάσει του τουρκικού δικαίου.

Σύγκριση με την απλή ισόβια κάθειρξη
------------------------------------

Τα πρόσωπα τα οποία έχουν καταδικαστεί σε επιβαρυμένη ισόβια κάθειρξη εκτίουν την ποινή τους υπό συνθήκες εκτεταμένης ασφαλείας. Εφόσον οι καταδικασθέντες επιδεικνύουν καλή πίστη, η ποινή της επιβαρυντικής ισόβιας κάθειρξης είναι δυνατό να μετατραπεί σε σε απλή ποινή ισόβιας κάθειρξης. Η συγκεκριμένη μετατροπή εξαρτάται από τη συνολική συμπεριφορά του κατάδικου. Υφίσταται διαφοροποίηση μεταξύ των εγκλημάτων τα οποία επισύρουν τις ποινές της ισόβιας κάθειρξης και της επιβαρυμένης ισόβιας κάθειρξης.

Παραπομπές
----------

1. ↑  (Γαλλικά) Office français de protection des réfugiés et apatrides (9 Μαρτίου 2017). «La prison à vie» (PDF). *ofpra.gouv.fr*. Αρχειοθετήθηκε από το πρωτότυπο (PDF) στις 27 Φεβρουαρίου 2022. Ανακτήθηκε στις 27 Απριλίου 2022.
2. ↑  (Τουρκικά) «Türk Ceza Kanunu 5237» (PDF). *mevzuat.gov.tr*. 26 Σεπτεμβρίου 2004.
3. ↑  (Τουρκικά) «Ağırlaştırılmış müebbet hapis cezası nedir?». *www.sozcu.com.tr*. Ανακτήθηκε στις 14 Οκτωβρίου 2021.
4. ↑  (Γαλλικά) «La peine de mort abolie en Turquie». *LExpress.fr*. 4 Αυγούστου 2002. Ανακτήθηκε στις 14 Οκτωβρίου 2021.
5. ↑  (Γαλλικά) Reporters sans frontières (20 Σεπτεμβρίου 2018). «"Prison à vie aggravée" : quand la Turquie s'acharne contre trois célèbres journalistes». *RSF*. Ανακτήθηκε στις 14 Οκτωβρίου 2021.
6. ↑  (Τουρκικά) «Ağırlaştırılmış Müebbet Hapis Cezası Nedir? Normal Müebbet İle Arasındaki Farklar Nelerdir?». *Milliyet*. Ανακτήθηκε στις 14 Οκτωβρίου 2021.

|  |  |
| --- | --- |
| 

|  |
| --- |
| * Πύλη:Τουρκία
 |

 |
Για ομώνυμα λήμματα, δείτε: Επιγένης (αποσαφήνιση).  

Ο **Επιγένης** ήταν γραμματικός πιθανόν του 4ου π.Χ. αιώνα.

Έγραψε, σύμφωνα με τον Κλήμη τον Αλεξανδρέα, μια πραγματεία για την ορφική ποίηση στην οποία υποστήριζε ότι τα λεγόμενα *Ορφικά ποιήματα* ήταν στην πραγματικότητα γραμμένα από Πυθαγόρειους φιλοσόφους και ποιητές. Έτσι, απέδιδε στον Κέρκωπα τον Πυθαγόρειο την *Εἰς Ἅιδου κατάβασιν* και τον *Ἱερὸν λόγον* και στον επίσης πυθαγόρειο Βροντίνο τον *Πέπλο* και τα *Φυσικά*.

Ο Επιγένης μνημονεύεται ακόμη από τον Αθήναιο και τον Αρποκρατίονα. Ο τελευταίος μάλιστα μεταφέρει τον ισχυρισμό του Καλλιμάχου σύμφωνα με τον οποίον και το φιλοσοφικό έργο *Τριαγμός*, που γενικά αποδιδόταν στον Ίωνα τον Χίο, ήταν έργο του Επιγένους.

Ορισμένοι σύγχρονοι φιλόλογοι υποστήριξαν κατά καιρούς, ότι ο *Επιγένης ο γραμματικός* ήταν ίσως το ίδιο πρόσωπο με τον Επιγένη τον μαθητή του Σωκράτους ή, κατ' άλλους, με τον Επιγένη τον αστρολόγο από το Βυζάντιο.

Παραπομπές
----------

1. ↑  Κλήμης ο Αλεξανδρεύς, *Στρωματείς*, βιβλίο Α΄, xxi.e.   
 *(Ἐπιγένης δὲ ἐν τοῖς Περὶ τῆς εἰς Ὀρφέα ποιήσεως Κέρκωπος εἶναι λέγει τοῦ Πυθαγορείου τὴν Εἰς Ἅιδου κατάβασιν καὶ τὸν Ἱερὸν λόγον, τὸν δὲ Πέπλον καὶ τὰ Φυσικὰ Βροντίνου)*. Remacle
2. ↑  Αθήναιος, *Δειπνοσοφισταί*, XI, 486α. Perseus (Ath. 11.34)
3. ↑  Βαλέριος Αρποκρατίων, *Λέξεις των δέκα ρητόρων*, λήμμα "Ίων", εκδ. Κάκτος, 2004.  
*(… φιλόσοφόν τι σύγραμμα τὸν Τριαγμὸν ἐπιγραφόμενον, ὅπερ Καλλίμαχος ἀντιλέγεσθαί φησιν ὡς Ἐπιγένους)*. Internet Archive
**Επεξεργασία πληροφοριών** ονομάζεται η αλλαγή (επεξεργασία) ενός συνόλου πληροφοριών, με τρόπο ανιχνεύσιμο από κάποιον παρατηρητή. Η αυτοματοποιημένη επεξεργασία πληροφοριών στηρίζεται στις έννοιες του αλγορίθμου και του υπολογισμού, επομένως συνδέεται στενά με την επιστήμη υπολογιστών.

Κατά τη δεκαετία του 1950 η εισαγωγή του μοντέλου της επεξεργασίας πληροφοριών στην ψυχολογία οδήγησε στην εμφάνιση του πεδίου της γνωστικής ψυχολογίας (συνδεόμενη με την υπολογιστική θεωρία του νου και τον λειτουργισμό στη φιλοσοφία του νου), η οποία ερευνά τα νοητικά φαινόμενα ως φυσικά υπολογιστικά φαινόμενα και αντιλαμβάνεται τον νου ως λογισμικό του εγκεφάλου.

Η επεξεργασία πληροφοριών μπορεί να είναι **σειριακή** ή **παράλληλη**. Και στις δύο περιπτώσεις μπορεί να είναι *συγκεντρωτική* ή *κατανεμημένη*. Το κλασικό μοντέλο αυτοματοποιημένης επεξεργασίας φον Νόιμαν είναι σειριακό και συγκεντρωτικό. Κατά τη δεκαετία του 1980 όμως, με αφορμή παλαιότερες έρευνες της γνωσιακής επιστήμης και της τεχνητής νοημοσύνης, απέκτησε πλέον κύρος και εφαρμογές η έννοια των παράλληλων και κατανεμημένων συστημάτων επεξεργασίας (π.χ. νευρωνικά δίκτυα). Η αντίληψη αυτή στη γνωσιακή επιστήμη και στην ψυχολογία είναι γνωστή ως *συνδετισμός* ή *κονεξιονισμός* (αγγλ. «connectionism»).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4161678-9
* NDL: 00575015
* NKC: ph210122

 |

 |
**Ιούλενκα** (Ρωσικά: Юленька) είναι ταινία στο είδος τρόμου/θρίλερ/μυστηρίου, ρωσικής παραγωγής του 2009.

Πλοκή
-----

Ο Αντρέι Μπελόφ, καθηγητής Πανεπιστημίου στη Μόσχα, μετακομίζει από την πρωτεύουσα σε μια περιφερειακή πόλη. Παίρνει τη θέση του διευθυντή της τάξης σε ένα τοπικό γυμνάσιο θηλέων. Σε λίγο αρχίζει να αισθάνεται ότι τα κορίτσια από την τάξη του έχουν μια περίεργη συμπεριφορά. Μαθαίνει ότι έχει αυτοκτονήσει τουλάχιστον μία μαθήτρια, η Σόνια Γιαλίνσκαγια που πήδηξε από το παράθυρο. Στο τετράδιο μιας μαθήτριας, ο Αντρέι ανακαλύπτει το εξής σημείωμα: "Σώστε μας!" Τότε, συνειδητοποιεί ότι οι μαθήτριές του κρύβουν ένα τρομερό μυστικό.

Εξωτερικοί σύνδεσμοι
--------------------

* Ιούλενκα Αρχειοθετήθηκε 2014-04-26 στο Wayback Machine. στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Η **επιτύμβια στήλη του Μάρκου Αυρήλιου Αλέξυ** είναι αρχαιολογικό εύρημα από τη Σπάρτη που φιλοξενείται στο Εθνικό Αρχαιολογικό Μουσείο. Βρέθηκε ίσως το 1858 σε αρχαιολογικές ανασκαφές της Γαλλικής σχολής και προστέθηκε στην αρχαιολογική συλλογή το 1883.

Περιγραφή
---------

Η στήλη εικονίζει έναν Σπαρτιάτη πολεμιστή στην υπηρεσία της Ρωμαϊκής Λεγεώνας. Στην αριστερή πλευρά φέρει την επιγραφή «ΜΑΡΚΟΣ ΑΥΡΗΛΙΟΣ ΑΛΕΞΥΣ ΘΕΩΝΟΣ ΣΤΡΑΤΕΥΣΑΜΕΝΟΣ ΚΑΤΑ ΠΕΡΣΩΝ ΕΤΗ ΒΙΩΣΑΣ Λ΄». Μαθαίνουμε λοιπόν ότι εικονίζεται ο Μάρκος Αυρήλιος Άλεξυς του Θέωνος, ο οποίος έλαβε μέρος στον Ασιατικό πόλεμο κατά των Περσών και πέθανε σε ηλικία 30 χρονών. Ο πολεμιστής εικονίζεται στην δεξιά μεριά της στήλης. Φοράει πίλο, θώρακα και μανδύα. Στο δεξί κρατάει ένα ρόπαλο με καρφιά, ενώ με το αριστερό κρατάει το δεμένο στη ζώνη του μακρύ σπαθί με μακρυά λαβή. Έχει κοντά του στρογγυλή ασπίδα.

Ιστορική τοποθέτηση
-------------------

Το έργο άγνωστου καλλιτέχνη χρονολογείται στις αρχές του 3ου αιώνα.

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Πάουλ Βόλτερς (1903). Deutsches Archäologisches Institut. Athenische Abteilung, επιμ. *Mitteilungen des Deutschen Archäologischen Instituts, Athenische Abteilung, Τόμος 28*. Αθήνα: Μπεκ και Μπαρτ, Μάισνερ και Καργαδούρης. σελίδες 291-300. Ανακτήθηκε στις 10 Μαρτίου 2012.

Εξωτερικοί σύνδεσμοι
--------------------

* φωτογραφικό υλικό[*νεκρός σύνδεσμος*]
* φωτογραφικό υλικό
* παρουσίαση
Το Μοντσερράτ κατοικούταν από τους Αραουάκους και Καραΐβους, σύμφωνα με τις καταγραφές του Χριστόφορου Κολόμβου κατά το δεύτερο ταξίδι το 1493. Ονόμασε το νησί Σάντα Μαρία ντε Μοντσεράτε στο όνομα της Ισπανίας, από την ευλογημένη παρθένα του μοναστηριού του Μοντσεράτ, το οποίο βρίσκεται στο όρος Μοντσεράτ στην Καταλονία. Το νησί περιήλθε στον έλεγχο της Βρετανίας το 1632, όταν μία ομάδα Ιρλανδών εγκαταστάθηκε εκεί για να διαφύγει από τις αντικαθολικές αντιδράσεις στα γειτονικά νησιά Άγιος Χριστόφορος και Νέβις. Η εισαγωγή σκλάβων από την Αφρική, κοινή πρακτική στα περισσότερα νησιά της Καραϊβικής, με σκοπό να δουλέψουν στις τροπικές φυτείες, ξεκίνησε αρκετά νωρίς. Ένα σημαντικό ποσοστό του πληθυσμού προήλθε από την Ιρλανδία (70% στα μέσα του 17ου αιώνα). Το Μοντσερράτ γνώρισε ακόμα δύο σύντομες περιόδους γαλλικής κατοχής: το 1664-1668 και το 1782-1784. Από τα μέσα του 19ου αι. υπήρξε αυτοδιοικούμενη αποικία εντός της *Αποικίας των Υπήνεμων Νήσων* (1871-1956) και της *Ομοσπονδίας των Δυτικών Ινδιών* (1956-1962).

Παραπομπές
----------

1. ↑  Ανώνυμου, «Μοντσερράτ»,Παγκόσμια Ιστορία, τ. Β, Εκπαιδευτική Ελληνική Εγκυκλοπαίδεια, Εκδοτική Αθηνών, Αθήνα, 1999, σελ.110

Πηγές
-----

* Ανώνυμου, «Μοντσερράτ»,Παγκόσμια Ιστορία, τ. Β, Εκπαιδευτική Ελληνική Εγκυκλοπαίδεια, Εκδοτική Αθηνών, Αθήνα, 1999, σελ.110
Οι **επαρχίες της Ιρλανδίας** δεν εξυπηρετούν κανένα διοικητικό ή πολιτικό σκοπό, αλλά λειτουργούν ως ιστορικές και πολιτιστικές οντότητες.

Ιστορία
-------

Στην παλαιά Κελτική και πρώιμη ιστορική εποχή, η Ιρλανδία διαιρέθηκε σε επαρχίες (cúige), για να τεθεί ένα νέο καθεστώς, αντικαθιστώντας το προηγούμενο που ονομαζόταν *αγροτικό* (dtuatha). Εξ αρχής, οι επαρχίες ήταν πέντε, αλλά η μικρότερη επαρχία Μιθ (Meath) ενσωματώθηκε στην επαρχία Λένστερ (Leinster). Σήμερα, οι επαρχίες συνδέονται με σύνολα κομητειών.

Η προέλευση αυτών των επαρχιών (ομόσπονδα βασίλεια με κάπως ρευστά όρια), ο αριθμός των οποίων ανερχόταν σε πέντε πριν από τη Νορμανδική εισβολή, μπορεί να αποδοθεί στην υπερισχύουσα επιρροή που ασκήθηκε στο έδαφός τους, από τις μεγάλες ιρλανδικές δυναστικές οικογένειες των UI Neill / O'Neill (Όλστερ), UI Máeilsheáchlainn / O'Melaghlin (Mide), UI Briain / O'Brien (Μάνστερ), UI Conchobhair / O'Conor (Kόνοτ) και Mac Murchadha-Caomhánach/MacMurrough-Kavanagh (Λένστερ). Ο «βασιλιάς των κατώτερων βασιλέων» (rí ruirech) ήταν ο επαρχιακός (rí cóicid) ή ημιεπαρχιακός βασιλιάς, έχοντας υπό την κυριαρχία του αρκετές, χαμηλότερου βαθμού διοικητικές περιοχές (ruiri). Κατά τη διάρκεια των αιώνων, ο αριθμός των επαρχιακών βασιλέων κυμαινόταν μεταξύ τριών και έξι. Μετά την Νορμανδική εισβολή, η κατάσταση έγινε κάπως πιο συγκεχυμένη και περίπλοκη από ότι στο παρελθόν. Η Νορμανδική εισβολή άρχισε το 1169, και συνεχίστηκε μέχρι το 1541.

Στατιστική
----------

Ακολουθούν οι τέσσερις επαρχίες:

* Κόνοτ (πληθυσμός - 503.083) (μεγαλύτερη πόλη - Γκόλγουεϊ)
* Μάνστερ (Πληθυσμός - 1.172.170) (μεγαλύτερη πόλη - Κορκ)
* Λένστερ (Πληθυσμός - 2.292.939) (μεγαλύτερη πόλη - Δουβλίνο)
* Όλστερ (Πληθυσμός - 1.993.918) (μεγαλύτερη πόλη - Μπέλφαστ)

Παραπομπές
----------

1. ↑  Is meastachán seo atá ag cur daonáireamh phoblachta agus meastacháin TÉ ó seo le chéile

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Provinces of Ireland  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Cúigí na hÉireann  της Ιρλανδικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 36°48′0.000″N 10°10′44.000″E﻿ / ﻿36.80000000°N 10.17888889°E﻿ / 36.80000000; 10.17888889

Ο **Καθεδρικός Ναός Αγίου Βικεντίου ντε Πωλ** βρίσκεται στην πρωτεύουσα της Τυνησίας, την Τύνιδα και αποτελεί την έδρα της Αρχιεπισκοπής της Τύνιδας. Είναι αφιερωμένος στον Άγιο Βικέντιο ντε Πωλ που γεννήθηκε το 1581 και πέθανε το 1660 και θεωρείται προστάτης όλων των φιλανθρωπικών ιδρυμάτων της Ρωμαιοκαθολικής Εκκλησίας. 

Ο ναός ξεκίνησε να κατασκευάζεται το 1893 και άρχισε να λειτουργεί τα Χριστούγεννα του 1897, αν και προσωρινά με ξύλινα καμπαναριά λόγω έλλειψης χρημάτων. Έχει νεοβυζαντινά αρχιτεκτονικά στοιχεία καθώς και στοιχεία της Μαυριτανικής και της Γοτθικής Αναγέννησης. Βρίσκεται στην Πλατεία της Ανεξαρτησίας (Place de l'Indépendence), απέναντι από τη Γαλλική πρεσβεία, στο σημείο που η Λεωφόρος Χαμπίμπ Μπουργκίμπα (Avenue Habib Bourguiba) συναντά την Λεωφόρο της Γαλλίας (Avenue de France). 

Ο Καθεδρικός του Σαιντ Βίνσεντ ντε Πωλ συνεχίζει να λειτουργεί και σήμερα ως εκκλησία σε αντίθεση με τον Καθεδρικό του Σαιντ Λουίς στην Καρθαγένη, που ανήκει πλέον στο κράτος της Τυνησίας και χρησιμοποιείται για πολιτιστικές εκδηλώσεις.

Παραπομπές
----------



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Cathedral of St. Vincent de Paul  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ευάγγελος Μαγκλιβέρας** (1909 – 16 Οκτωβρίου 1952) ήταν Έλληνας ηθοποιός και βαρύτονος πρωταγωνιστής της Εθνικής Λυρικής Σκηνής, ο οποίος και είχε εκλεγεί πρόεδρος του σωματείου Ελλήνων ηθοποιών (ΣΕΗ) το 1952.

Βιογραφία
---------

Ο Ε. Μαγκλιβέρας γεννήθηκε στην Αθήνα το 1909 όπου συμπληρώνοντας τις γυμνασιακές του σπουδές το 1926 μετέβη στο Παρίσι. Εκεί γράφτηκε στη "Σκόλα Κοντόρουμ" όπου και έλαβε ιδιαίτερα μαθήματα από τον Μιγκουέλ Φοντέσσα και για λίγο διάστημα από τον Τίτο Ρούφο. Την πρώτη του εμφάνιση σε όπερα έκανε στη Νίκαια της Γαλλίας το 1931 με την *Τόσκα* στη συνέχεια εμφανίσθηκε και σε άλλες πόλεις και στο Παρίσι μέχρι το 1935 υποδυόμενος τον πρώτο βαρύτονο στα έργα *Ριγολέτο*, *Ηρωδιάς*, *Τόσκα*, "Κουρέα της Σεβίλλης", "Τραβιάτα", "Φάουστ", κ.λπ. Το 1934 εμφανισθηκε σε παράσταση Ριγολέτου μαζί με τον Ζαν Κιεπούρα και την Λιλή Πανς.

Από το 1935 περιόδευσε στο Βέλγιο και Ελβετία και το 1936 επέστρεψε στην Ελλάδα όπου και έλαβε μέρος σε σειρά παραστάσεων του ελληνικού μελοδράματος στο «Παλλάς» και τα "Ολύμπια". Το 1938 κλήθηκε στην Ιταλία και τραγούδησε *Αΐντα*, "Παλιάτσους" και "Ανδρέα Σενιέ", ενώ το 1939 συμμετείχε στο Φεστιβάλ Φλωρεντίας και έπαιξε τον πρωταγωνιστικό ρόλο για πρώτη φορά (παγκόσμια πρεμιέρα) στο μελόδραμα του Βίτο Φράτσι "Βασιλεύς Ληρ".  

Με τη κήρυξη του Ελληνοϊταλικού πολέμου επέστρεψε αμέσως στην Ελλάδα οπότε και παρέμεινε μετέχοντας σε όλες τις παραστάσεις της Εθνικής Λυρικής Σκηνής. Το 1943 τραγούδησε με τη Μαρία Κάλλας στη παράσταση "Φιντέλιο". Το 1952 εμφανίσθηκε στο Βελιγράδι με το γιουγκοσλαβικό μελοδραματικό θίασο σε παραστάσεις του Ριγολέτου. Τον ίδιο χρόνο εκλέχθηκε και Πρόεδρος του Σωματείου Ελλήνων Ηθοποιών, σε αναγνώριση των αγώνων του υπέρ του καλλιτεχνικού κλάδου.  

Ο Ευάγγελος Μαγκλιβέρας πέθανε στην Αθήνα το 1952 από ρήξη χολής και κηδεύθηκε από το ναό του Αγίου Κωνσταντίνου Ομονοίας. Την προτομή του φιλοτέχνησε ο γλύπτης Λάζαρος Λαμέρας.

Πηγές
-----

* *Νεώτερον Εγκυκλοπαιδικόν Λεξικόν Ηλίου* τ. 12ος, σ. 710

Παραπομπές
----------

1. ↑  Απέθανεν ο Ευαγ. Μαγκλιβέρας, Εμπρός, φύλλο 17-10-1952, σελ. 3
2. ↑  Εγκυκλοπαίδεια Υδρία, τ. 37, σελ. 121.
Ο **Ιωάννης Καραμάνος** (1891 - 1966) ήταν Έλληνας γεωπόνος και υπουργός στην κατοχική κυβέρνηση Τσολάκογλου.

Βιογραφικά στοιχεία
-------------------

Γεννήθηκε στη Μυτιλήνη το 1891 και πραγματοποίησε γεωπονικές σπουδές στην Ιταλία. Ως γεωπόνος εργάστηκε αρχικά στην Καλαμάτα, όπου εισήγαγε την καλλιέργεια του ρυζιού και της αραχίδας και αργότερα σε μετατέθηκε σε αντίστοιχη υπηρεσία της Ύπατης Αρμοστείας της Σμύρνης. Ενδιάμεσα ενεπλάκη στην αναδιανομή των γαιών της Θεσσαλίας.

Το 1922 διορίστηκε γενικός διευθυντής εποικισμού στη Μακεδονία στο πλαίσιο της Επιτροπής Αποκαταστάσεως Προσφύγων Από το 1929 μέχρι το 1932 διατέλεσε Γενικός Διευθυντής Γεωργίας στις κυβερνήσεις του Ελευθερίου Βενιζέλου και το 1936 εξελέγη βουλευτής Λέσβου με το Κόμμα Φιλελευθέρων.

Κατά τη διάρκεια της Κατοχής διετέλεσε υπουργός Γεωργίας και Επισιτισμού της κυβέρνησης Τσολάκογλου για διάστημα έξι μηνών από το 1941 έως το 1942.. Αργότερα ο ίδιος ισχυρίστηκε πως μετά την πρόταση που του έγινε, είχε εκτεταμένες επαφές με διάφορους συναδέλφους του, οι οποίοι τον παρότρυναν να την αποδεχτεί. Μετά την παραίτησή του ανέλαβε διοικητής της ΑΤΕ, θέση από την οποία συνεργάστηκε με εαμικές οργανώσεις.

Μεταπολεμικά καταδικάστηκε σε ισόβια κάθειρξη ωστόσο αποφυλακίστηκε το 1951. Παρά τη συμμετοχή του στις κατοχικές κυβερνήσεις και την μεταπολεμική καταδίκη του, έχαιρε ευρείας εκτίμησης. Αργότερα διετέλεσε - μεταξύ άλλων - πρόεδρος της Πανελλήνιας Ομοσπονδίας Γεωπόνων στηριζόμενος και από αριστερούς γεωπόνους, καθώς και στέλεχος της ΑΓΡΕΞ.

Απεβίωσε το 1966.

Παραπομπές
----------

1. 1 2 3 4 5  Παντελής Ζωιόπουλος, *Δύο λεπίδες χλόης. Το αγροτικό θαύμα*, Αρμός, 2014, σελ. 129.
2. ↑  Στρατηγός Τσολάκογλου (2), 29-4-2012.
3. ↑  Γιώργος Χοροζίδης, Ο Εθνικός Διχασμός και η ενσωμάτωση του προσφυγικού πληθυσμού Αρχειοθετήθηκε 2016-06-13 στο Wayback Machine. Ελεύθερη Ζώνη, 14-10-2013.
4. ↑  Γ. Η. Ορφανός, Ιανουάριος του 1929: Ελ. Βενιζέλος και αγρότες, Αιχμή, ηλεκτρονική έκδοση, 29-1-2016.
5. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 27, αρ. 149).(pdf)
6. ↑  Κυβέρνηση Τσολάκογλου, από την ιστοσελίδα της Γενικής Γραμματείας Κυβερνήσεως
7. ↑  Ζωιόπουλος, 2014, σελ. 136.
8. ↑  Ζωιόπουλος, 2014, σελ. 135.
9. ↑  Ζωιόπουλος, 2014, σελ. 134.
10. ↑  Ηλίας Μπιτσάνης, Το σταφιδικό κίνημα και ο Τάσης Κουλαμπάς (μέρος 2ο), Ελευθερία (Μεσσηνίας), ηλεκτρονική έκδοση, 2-11-2015.
11. ↑  Ζωιόπουλος, 2014, σελ. 129, 134-137.

Βιβλιογραφία
------------

* Παντελής Ζωιόπουλος, *Δύο λεπίδες χλόης. Το αγροτικό θαύμα*, Εκδόσεις Αρμός, 2014.
Διαιρέσεις εσόδων της επαρχίας Σιρσίλα
Η **επαρχία Ρατζάνα Σιρσίλα** είναι επαρχία της ινδικής πολιτείας Telangana. Ήταν μέρος της επαρχίας Καριμναγκάρ πριν την αναδιοργάνωση των επαρχιών της νεοσύστατης πολιτείας. Η Σιρσίλα είναι η έδρα της επαρχίας. Σχηματίστηκε στις 11 Οκτωβρίου 2016.

Γεωγραφία
---------

Η επαρχία εκτείνεται σε μια περιοχή που φτάνει τα 2.030,89 τ.χλμ.

Δημογραφικά στοιχεία
--------------------

Στην απογραφή του 2011 είχε πληθυσμό 546.121 κατοίκων. Η επαρχία έχει ποσοστό αλφαβητισμού 62.71%.

Διοικητικές διαιρέσεις
----------------------

Η επαρχία έχει δύο υποδιαιρέσεις, τις Σιρσίλα και Βεμουλαουάντα και 13 μαντάλ. Ο Ντ. Κρίσνα Μπασκάρ ήταν ο Συλλέκτης (διοικητής και ιστορικά αυτός που συνέλεγε τους φόρους για την Βρετανική Αυτοκρατορία) της επαρχίας το 2016.

Δείτε επίσης
------------

* Κατάλογος επαρχιών της Τελανγκάνα

Παραπομπές
----------

1. ↑  «Names of 6 new districts changed» (στα en-IN). *The Hindu*. 22 October 2016.. Ανακτήθηκε στις 4 November 2016.
2. ↑  «Rajanna district» (PDF). *New Districts Formation Portal*. Αρχειοθετήθηκε από το πρωτότυπο (PDF) στις 15 Φεβρουαρίου 2017. Ανακτήθηκε στις 11 Οκτωβρίου 2016.
3. 1 2  «New districts». *Andhra Jyothy.com*. 8 October 2016. Αρχειοθετήθηκε από το πρωτότυπο στις 2018-12-25.. Ανακτήθηκε στις 8 October 2016.
4. ↑  «Clipping of Andhra Jyothy Telugu Daily - Hyderabad». *Andhra Jyothy*. Αρχειοθετήθηκε από το πρωτότυπο στις 9 Οκτωβρίου 2016. Ανακτήθηκε στις 8 Οκτωβρίου 2016.
5. ↑  «K Chandrasekhar Rao appoints collectors for new districts». *Deccan Chronicle*. 11 October 2016.. Ανακτήθηκε στις 13 October 2016.
Συντεταγμένες: 35°1′27″N 135°45′51″E﻿ / ﻿35.02417°N 135.76417°E﻿ / 35.02417; 135.76417

Ο **Καθεδρικός Ναός της Αγίας Αγνής** (日本聖公会聖アグネス教会) είναι χριστιανική Αγγλικανική εκκλησία, που βρίσκεται στο Κιότο της Ιαπωνίας.

Περισσότερες πληροφορίες
------------------------

Ο Καθεδρικός Ναός της Αγίας Αγνής κατασκευάστηκε το 1898 στο Κιότο και είναι μία από τις παλαιότερες εκκλησίες του Κιότο. Ο Δήμος του Κιότο την έχει ανακηρύξει την 1 Ιουνίου 1985 ως σημαντική πολιτιστική περιουσία.Ο ναός ανήκει στην Ιαπωνική Αγγλικανική επισκοπή του Κιότο. Αρχικά ονομαζόταν Καθεδρικός Ναός της Αγίας Τριάδας του Κιότο και μετονομάστηκε σε Καθεδρικός Ναός της Αγίας Αγνής το 1923. Η εκκλησία κατασκευάστηκε σύμφωνα με τα σχέδια του Αμερικανού αρχιτέκτονα Τζέιμς Μακ Ντόναλντ Γκάρντινερ και είναι γοτθικού ρυθμού. Η εκκλησία διαθέτει τρία κλίτη και ένα τριώροφο καμπαναριό. Στην εκκλησία υπάρχουν πάνω από 30 υαλογραφήματα συμπεριλαμβανομένης της ροζέτας, που βρίσκεται στο δυτικό μέρος του ναού.

Κατά τη διάρκεια του Β' Παγκοσμίου Πολέμου, επιτάχθηκε από τον Αυτοκρατορικό Ιαπωνικό Στρατό και χρησιμοποιήθηκε ως χώρος αποθήκευσης προμηθειών. Μετά τον Β' Παγκόσμιο Πόλεμο, η εκκλησία της Αγίας Αγνής έγινε ο καθεδρικός ναός για την Επισκοπή του Κιότο και το παρεκκλήσι για το σχολείο Θηλέων της Αγίας Αγνής.

Στο ναό διεξάγεται Θεία Λειτουργία τις Κυριακές στα Αγγλικά, μια συνήθεια που ξεκίνησε από τους Αγγλόφωνους Συμμαχικούς στρατιώτες μετά τον Β' Παγκόσμιο Πόλεμο.

  


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καθεδρικός Ναός της Αγίας Αγνής (Κιότο)** |

Παραπομπές
----------

1. ↑  «St. Agnes Anglican International Church of Kyoto - Virtual Tour of Japanese Architecture». *Archi Designer JAPAN* (στα Αγγλικά). Ανακτήθηκε στις 23 Ιουλίου 2022.
2. ↑  «St. Agnes Anglican International Church of Kyoto». *St. Agnes  Anglican  International Church of Kyoto* (στα Αγγλικά). Ανακτήθηκε στις 23 Ιουλίου 2022.
3. ↑  Yu, A. C. «St Agnes Episcopal Church (Angelican) - Japanese Wiki Corpus». *www.japanese-wiki-corpus.org*. Ανακτήθηκε στις 23 Ιουλίου 2022.
4. 1 2  «St Agnes Anglican Cathedral Kyoto - Kyoto». *JapanTravel* (στα Αγγλικά). Ανακτήθηκε στις 23 Ιουλίου 2022.
5. ↑  «History of St.Agnes in Kyoto ~ 1923». Ανακτήθηκε στις 23 Ιουλίου 2022.
6. ↑  «DMC Japan by Knt». *DMC Japan by Knt*. Ανακτήθηκε στις 23 Ιουλίου 2022.

|  |  |
| --- | --- |
| 

|  |
| --- |
| * Πύλη:Ιαπωνία
 |

 |
Ο **Ζαν-Μπατίστ Πιερατζί** είναι Γάλλος ποδοσφαιριστής γεννημένος στις 17 Ιουνίου 1985 στο Αζαξιό της Κορσικής. Αγωνίζεται στη θέση του αμυντικού μέσου για λογαριασμό των Σαν Χοσέ Έρθκουεϊκς στην MLS.

Βιογραφία
---------

### ΑΚ Αζαξιό

Ο Ζαν-Μπατίστ ξεκίνησε την επαγγελματική του καριέρα στην διάρκεια της σεζόν 2006-2007, έπειτα από σχετική πρωτοβουλία του τότε προπονητή της Αζαξιό, Ρούντι Κρολ. Εκείνη την σεζόν πραγματοποίησε συνολικά 25 συμμετοχές στην Λιγκ 2. Καθιερώθηκε στην πρώτη ομάδα του συλλόγου την αμέσως επόμενη σεζόν, αγωνιζόμενος ως βασικός στην διάρκεια της θητείας του Γκέρνοτ Ρορ στον πάγκο της ομάδας με συνολικά 30 συμμετοχές, ωστόσο τραυματίστηκε στη διάρκεια της επόμενη σεζόν με αποτέλεσμα μόλις 7 συμμετοχές εκείνη την σεζόν. Επέστρεψε σταδιακά στην αγωνιστική δράση στη διάρκεια της σεζόν 2009-2010 με σύνολο 17 συμμετοχών. Τις δύο επόμενες σεζόν, επικύρωσε την θέση του ως βασικός αγωνιζόμενος σε συνολικά 33 και 34 αναμετρήσεις αντίστοιχα, με, ως επιστέγασμα, τον προβιβασμό του στη διάρκεια της άνοιξης του 2011 ως αρχηγό της ΑΚΑ. Για την πρώτη του σεζόν στην ελίτ του γαλλικού ποδοσφαίρου, σε ηλικία 26 ετών εξακολούθησε να διατηρεί θέση βασικού με, εκ νέου, σύνολο 34 συμμετοχών. Ωστόσο, η αποχώρηση από τον σύλλογο του τότε προπονητή, Ολιβιέ Πανταλονί, ο οποίος και του είχε εμπιστευθεί την αρχηγία, συνέπεσε με το πέρασμά του στην αφάνεια, καθώς ο νέος τεχνικός του κορσικανικού συλλόγου, Αλέξ Ντυπόν, δεν το εμπιστευόταν ιδιαιτέρως. Ο χρόνος συμμετοχής του ελαφρώς αυξήθηκε στη διάρκεια της θητείας του Αλμπέρ Εμόν στον πάγκο της ομάδας, χωρίς ωστόσο να ξαναβρεί την θέση βασικού που κατείχε, με τελικό απολογισμό εκείνη την σεζόν σύνολο 18 συμμετοχών.

### Σαν Χοσέ Έρθκουεϊκς

Στις 6 Ιανουαρίου 2014, ο Πιερατζί αποχώρησε από την ομάδα που τον ανέδειξε ποδοσφαιρικά, καθώς και την γενέθλιο νήσο του με προορισμό την Καλιφόρνια και τους Σαν Χοσέ Έρθκουεϊκς, με έδρα τα προάστια του Σαν Φρανσίσκο, και οι οποίοι αγωνίζονταν στην MLS. Συνολικά πέρασε διάστημα 17,5 ετών αγωνιζόμενος με τα χρώματα της ΑΚΑ.

Η πρώτη του συμμετοχή με τους *"Quakes"* ήταν στις 12 Μαρτίου 2014 σε μια αναμέτρηση απέναντι στην Ντεπορτίβο Τολούκα στα πλαίσια του Τσάμπιονς Λιγκ της ΚΟΝΚΑΚΑΦ, μια αναμέτρηση η οποία έληξε με το ισόπαλο σκορ 1-1. Πέτυχε το πρώτο του τέρμα στην MLS στις 31 Μαΐου 2014, σε μια αναμέτρηση απέναντι στην ΦΚ Ντάλας, με ένα σουτ από απόσταση 35 μέτρων το οποίο χάρισε τους τρεις βαθμούς της νίκης στην ομάδα του.

Διακρίσεις
----------

* Εθνική Κορσικής : 3 συμμετοχές (0 τέρματα)

Παραπομπές
----------

1. ↑  (Αγγλικά) San Jose Earthquakes agree to terms with veteran midfielder Jean-Baptiste Pierazzi Αρχειοθετήθηκε 2014-05-30 στο Wayback Machine. sur mlssoccer.com
2. ↑  «Pierazzi per sempre bianch'è rossu». ac-ajaccio.com. Αρχειοθετήθηκε από το πρωτότυπο στις 1 Φεβρουαρίου 2014. Ανακτήθηκε στις 3 Ιουνίου 2014.
3. ↑  « Corse - Bulgarie » Αρχειοθετήθηκε 2011-06-03 στο Wayback Machine. *ac-ajaccio.com*, 31 Μαΐου 2011

Εξωτερικοί Σύνδεσμοι
--------------------

* Προφίλ στο L'Equipe.fr (Γαλλικά)
* (Γαλλικά) Jean-Baptiste Pierazzi : Στατιστικά γαλλικού πρωταθλήματος στο LFP.fr